Document ID: 32003R2230

Komission asetus (EY) N:o 2230/2003,
annettu 23 päivänä joulukuuta 2003,
alajärjestysnumerojen vahvistamisesta Virosta, Puolasta sekä Tsekin ja Slovakian tasavallasta peräisin olevien munatuotteiden tietyille tariffikiintiöille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä uusia keskinäisiä maatalousmyönnytyksiä koskevien neuvottelujen tulosten huomioon ottamiseksi 18 päivänä maaliskuuta 2003 tehdyn neuvoston päätöksen 2003/463/EY(1) ja erityisesti sen 3 artiklan 2 kohdan,
ottaa huomioon Euroopan yhteisöjen ja niiden jäsenvaltioiden sekä Puolan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä uusia keskinäisiä maatalousmyönnytyksiä koskevien neuvottelujen tulosten huomioon ottamiseksi 27 päivänä maaliskuuta 2003 tehdyn neuvoston päätöksen 2003/263/EY(2) ja erityisesti sen 3 artiklan 2 kohdan,
ottaa huomioon Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä uusia keskinäisiä maatalousmyönnytyksiä koskevien neuvottelujen tulosten huomioon ottamiseksi 14 päivänä huhtikuuta 2003 tehdyn neuvoston päätöksen 2003/298/EY(3) ja erityisesti sen 3 artiklan 2 kohdan,
ottaa huomioon Euroopan yhteisöjen ja niiden jäsenvaltioiden sekä Slovakian tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä uusia keskinäisiä maatalousmyönnytyksiä koskevien neuvottelujen tulosten huomioon ottamiseksi 14 päivänä huhtikuuta 2003 tehdyn neuvoston päätöksen 2003/299/EY(4) ja erityisesti sen 3 artiklan 2 kohdan,
sekä katsoo seuraavaa:
(1) Päätöksissä 2003/263/EY, 2003/298/EY, 2003/299/EY ja 2003/463/EY säädetään tiettyjen Puolan, Tsekin ja Slovakian tasavalloista sekä Virosta peräisin olevien muna-alan tuotteiden kiintiöiden, joissa kannetaan alennettua tullia, suorasta hallinnoinnista, kun kyseisiä tuotteita tuodaan yhteisön alueelle.
(2) Jotta helpotettaisiin tariffikiintiöiden hallinnointia ja luotaisiin optimaaliset olosuhteet automaattiselle tietojenkäsittelylle, olisi vahvistettava alajärjestysnumerot niille useiden munatuotteiden tariffikiintiöille, joihin sovelletaan erilaisia muuntokertoimia.
(3) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Jaetaan liitteessä tarkoitetut järjestysnumerot alajärjestysnumeroihin kyseisessä liitteessä esitetyllä tavalla.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 2003.

Labels: 3
17
18